Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam**  **“Komercakta un vispārējā parauga akta sastādīšanas kārtība”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par elektronisko saskaņošanu**

|  |  |  |  |
| --- | --- | --- | --- |
| Datums | 19.02.2020.  20.03.2020. | | |
| Saskaņošanas dalībnieki | Finanšu ministrija, Tieslietu ministrija un Vides aizsardzības un reģionālās attīstības ministriju | | |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus |  | |  |
|  | Tieslietu ministrija un Vides aizsardzības un reģionālās attīstības ministrija | | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |
|  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** | | | | | |
| 1. | **Komercakta un vispārējā parauga akta sastādīšanas noteikumi**  1. Noteikumi nosaka kārtību, kādā dzelzceļa pārvadājumos sastāda komercaktu (1.pielikums) un vispārējā parauga aktu (2.pielikums). | 1. Lūdzam projekta nosaukumu izteikt atbilstoši projekta saturam atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 90. punktam.  Vienlaikus lūdzam projekta 1. punktu izteikt precīzi likumā noteiktajam pilnvarojumam Ministru kabinetam atbilstoši MKN. 108 100. punktam. Attiecībā uz norādi par dzelzceļa pārvadājumiem apzināmies, ka tā ir saglabājama, tomēr lūdzam to ietvert projekta 2. punktā vai citās projekta vienībās. | **Iebildums ņemts vērā.** | **Komercakta un vispārējā parauga akta sastādīšanas kārtība**  1. Noteikumi nosaka komercakta un vispārējā parauga akta sastādīšanas kārtību. |
| 2. | 2. Komercaktu sastāda, ja apstākļi, kas Dzelzceļa pārvadājumu likumā noteiktajos gadījumos ir par pamatu komercakta sastādīšanai, varēja iestāties no brīža, kad krava, bagāža vai kravas bagāža pieņemta pārvadāšanai, līdz brīdim, kad tā izsniegta kravas, bagāžas vai kravas bagāžas saņēmējam (turpmāk – saņēmējs).  4. Vispārējā parauga akts ir dokuments, kuru pārvadātājs sastāda, lai apliecinātu apstākļus, kas ietekmē vai var ietekmēt kravas pārvadājumu | 2. Vēršam uzmanību, ka projekta 2. punkts pašreizējā redakcijā daļēji dublē Dzelzceļa likuma (turpmāk – Likums) 71. pantu, kurā jau ir izsmeļoši uzskaitīts, kādos gadījumos sastāda komercaktu. Turklāt projekta 2. punkts sašaurina Likumā noteikto regulējumu. Ievērojot minēto un MKN. 108 3.2. apakšpunktu, lūdzam svītrot projekta 2. punktu.  Tas pats attiecas uz projekta 4. punktu, kas dublē Likuma 69. pantu.  Turklāt ne projekta 2., ne 4. punkts neatbilst Likumā noteiktajam pilnvarojumam Ministru kabinetam. Norādām, ka atbilstoši Likuma 71. panta trešajai daļai Ministru kabinetam ir dots pilnvarojums noteikt “komercakta un vispārējā parauga akta sastādīšanas kārtību”. | **Panākta vienošanās**  **saskaņošanas laikā.**  Projekta 2.punktā ir noteikts laika periods, kurā var izmantot Dzelzceļa pārvadājumu likumā noteiktās tiesības. Ja tas nebūs uzrakstīts, komercakta sastādīšanas laiks nebūs noteikts un tiesiskā norma paliks bez regulējuma, kas padarīs Dzelzceļa pārvadājumu likuma noteikto normu par nesaprotamu izpildīšanai. | 2. Komercaktu (1.pielikums) sastāda, ja apstākļi, kas Dzelzceļa pārvadājumu likumā noteiktajos gadījumos ir par pamatu komercakta sastādīšanai, varēja iestāties no brīža, kad krava, bagāža vai kravas bagāža pieņemta pārvadāšanai, līdz brīdim, kad tā izsniegta kravas, bagāžas vai kravas bagāžas saņēmējam (turpmāk – saņēmējs).  4. Vispārējā parauga aktu (2.pielikums) sastāda saskaņā ar šiem noteikumiem. Vispārējā parauga aktu noformē papīra vai elektroniskā dokumenta veidā. |
| 3. | 6. Komercakta un vispārējā parauga akta sastādīšanas kārtību, pārvadājot bagāžu un kravas bagāžu, nosaka pārvadātājs. | 3. Atbilstoši Likuma 71. panta trešajai daļai likumdevējs ir uzdevis Ministru kabinetam noteikt un noregulēt komercakta un vispārējā parauga akta sastādīšanas kārtību. Norādām, ka Ministru kabinets nevar šo likumdevēja doto uzdevumu pārpilnvarot tālāk citam subjektam. Ievērojot minēto, lūdzam svītrot projekta 6. punktu un normas par komercakta un vispārējā parauga akta sastādīšanas kārtību, pārvadājot bagāžu un kravas bagāžu, noteikt projektā. | **Panākta vienošanās saskaņošanas laikā.**  Regulējums tiks realizēts pēc nepieciešamības, jo pašlaik bagāžas un kravas bagāžas pārvadājumi netiek veikti (vairāk par 20 gadiem). To veikšanai nav speciālo vagonu, vilcienu, kuriem var piekabināt šos vagonus (kursē tikai elektrovilcieni un dīzeļvilcieni), infrastruktūras (piemēram, noliktavu bagāžas un kravas bagāžas iesniegšanai, izsniegšanai un glabāšanai), izstrādāto pārvadāšanas dokumentu un datorizēto programmu to apstrādei, apmācīto speciālistu, u.t.t.. | Svītrots projekta 6.punkts. |
| 4. | 7.1. izkraušanas dienā, ja koplietošanas vietās kravu izkrauj pārvadātājs vai saņēmējs ar pārvadātāja līdzdalību;  7.2. izsniegšanas dienā, ja apstākļi, kas kļuvuši par pamatu komercakta sastādīšanai, tiek konstatēti pēc tam, kad koplietošanas vietās kravu izkrāvis pārvadātājs;  7.3. izkraušanas dienā, ja koplietošanai neparedzētās vietās saņēmējs izkrauj kravu, piedaloties pārvadātājam, turklāt kravas pārbaude tiek veikta izkraušanas gaitā;  10.Saņēmējs ir tiesīgs pieprasīt, lai pārvadātājs līdz izkraušanas beigām pārbauda samirkušās vai sabojājušās kravas vietas un sastāda komercaktu par šādas vietas pārbaudes rezultātiem arī tad, ja pārvadātājs izsniedzis kravu, neveicot kravas pārbaudi, bet saņēmējs konstatē: | 4. Lūdzam precizēt projekta 7.1., 7.2. un 7.3. apakšpunktu, norādot objektu, no kura izkraušanas vai izsniegšanas dienas tiek skaitīts komercakta sastādīšanas termiņš (līdzīgi kā tas ir noteikts projekta 7.4. apakšpunktā). Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām.  Līdzīgi lūdzam precizēt arī projekta 10. punkta ievaddaļu, pirms vārdiem “izkraušanas beigām” norādot konkrētu objektu. | **Iebildums ņemts vērā.** | 7.1. kravas izkraušanas dienā, ja koplietošanas vietās kravu izkrauj pārvadātājs vai saņēmējs ar pārvadātāja līdzdalību;  7.2. kravas izsniegšanas dienā, ja apstākļi, kas kļuvuši par pamatu komercakta sastādīšanai, tiek konstatēti pēc tam, kad koplietošanas vietās kravu izkrāvis pārvadātājs;  7.3. kravas izkraušanas dienā, ja koplietošanai neparedzētās vietās saņēmējs izkrauj kravu, piedaloties pārvadātājam, turklāt kravas pārbaude tiek veikta izkraušanas gaitā;  9.Saņēmējs ir tiesīgs pieprasīt, lai pārvadātājs līdz kravas izkraušanas beigām pārbauda samirkušās vai sabojājušās kravas vietas un sastāda komercaktu par šādas vietas pārbaudes rezultātiem arī tad, ja pārvadātājs izsniedzis kravu, neveicot kravas pārbaudi, bet saņēmējs konstatē: |
| 5. | 8. Ja komercaktu nav iespējams sastādīt šo noteikumu 7.punktā noteiktajā termiņā, to sastāda ne vēlāk kā nākamajā dienā. | 5. Projekta 8. punkts faktiski padara projekta 7. punktu par deklaratīvu, jo iespējams no projekta 7. punkta regulējuma atkāpties jebkurā brīdī. Ievērojot minēto, lūdzam noteikt skaidrus un izsmeļošus kritērijus (gadījumus), izpildoties kuriem tiks uzskatīts, ka komercaktu nav bijis iespējas sastādīt projekta 7. punktā noteiktajā termiņā. | **Iebildums ņemts vērā.** | Svītrots projekta 8.punkts. |
| 6. | 14. Ja ar vienu pavadzīmi tiek pārvadāti vairāki vagoni, bet pārvadātājs ir pārbaudījis kravu tikai šī sūtījuma atsevišķajā vagonā vai atsevišķajos vagonos, tad komercaktā norāda:  14.1. pārbaudāmajam vagonam vai pārbaudāmajiem vagoniem – faktisko un Vagonu sarakstā norādīto kravas masu;  14.2. pārējiem vagoniem – kravas masu, kas norādīta Vagonu sarakstā. | 6. Nav saprotams, kas ir projekta 14.2. apakšpunktā norādītais vagonu saraksts. Ievērojot minēto, lūdzam projekta anotācijā skaidrot minētā vārdu savienojuma tvērumu un attiecīgi papildināt projektu, tādējādi nodrošinot skaidru un nepārprotamu normu. | **Iebildums ņemts vērā.** | 13. Ja ar vienu pavadzīmi tiek pārvadāti vairāki vagoni, bet pārvadātājs ir pārbaudījis kravu tikai šī sūtījuma atsevišķajā vagonā vai atsevišķajos vagonos, tad komercaktā norāda:  13.1. pārbaudāmajam vagonam vai pārbaudāmajiem vagoniem – faktisko un Vagonu sarakstā, kas ir neatņemama pavadzīmes sastāvdaļa, norādīto kravas masu;  13.2. pārējiem vagoniem – kravas masu, kas norādīta Vagonu sarakstā. |
| 7. | 24. Pārvadātājs komercaktu izsniedz saņēmējam pēc pieprasījuma ne vēlāk kā piecu dienu laikā pēc tā sastādīšanas dienas. Saņēmējs parakstās par komercakta saņemšanu.  25. Saņēmējs deviņu mēnešu laikā no kravas izsniegšanas dienas var pieprasīt, lai pārvadātājs izsniedz sastādīto komercaktu. | 7. Lūdzam svītrot projekta 24. un 25. punktu, jo tie neatbilst Likumā noteiktajam pilnvarojumam Ministru kabinetam. Turklāt saņēmēja un pārvadātāja tiesības un pienākumi atrunāti Likumā. Norādām, ka Ministru kabinets nav tiesīgs izdot noteikumus, kas iztulko vai citādi izskaidro likumdevēja izdotos likumus un kas paplašina vai interpretē likumdevēja doto pilnvarojumu Ministru kabinetam. | **Panākta vienošanās**  **saskaņošanas laikā.**  Dzelzceļa pārvadājumu likuma 70.pantā ir noteikts, ka pārvadātājs izsniedz kravas nosūtītājam vai saņēmējam pretenziju pamatojušus dokumentus (komercakts ir to skaitā). Ja tiks svītroti šie punkti, noteikumos nebūs definēts, cik ilgā laika periodā pārvadātājam būs pienākums nodrošināt komercakta izsniegšanu. Ja pārvadātājs neizsniegs šo dokumentu, kravas nosūtītājs vai saņēmējs nevarēs vērsties ar pretenziju vai celt prasību tiesā (noteiktajos termiņos, saskaņā ar Dzelzceļa pārvadājumu likuma 74.panta otro daļu). | 23. Pārvadātājs komercaktu izsniedz saņēmējam pēc pieprasījuma.  24. Saņēmējs deviņu mēnešu laikā no kravas izsniegšanas dienas var pieprasīt, lai pārvadātājs izsniedz sastādīto komercaktu. |
| 8. | Projekta 30.-49.punkts, 53.-61.punkts. | 8. Lūdzam svītrot projekta 30. - 49. punktu, jo šajās normās ietverta pašsaprotama informācija par projekta 1. pielikuma aizpildīšanu. Ja atsevišķos gadījumos nepieciešams norādīt, kā aizpildīt projekta 1. pielikumu, lūdzam papildināt projekta 1. pielikumu ar attiecīgām piezīmēm. Minētais attiecas arī uz projekta 53.–61. punktu, jo tas apraksta projekta 2. pielikuma aizpildīšanu. | **Iebildums ņemts vērā.** | Precizēts projekta 1.un 2.pielikums. |
| 9. | 50. Vispārējā parauga aktu drukā ar melnas krāsas šriftu uz balta papīra. | 9. Lūdzam svītrot projekta 50. punktu, jo tam nav juridiskas nozīmes vai arī projekta anotācija skaidrot normas mērķi, kā arī to, ja vispārēja parauga akts tiktu aizpildīts ar citas krāsas šriftu uz citas krāsas papīra nekā noteikts projektā, vai mainītos tiesiskās sekas. | **Iebildums ņemts vērā.** | Svītrots projekta 50.punkts. |
| 10. | Projekta anotācijas V sadaļas 2.tabula. | 10. Vēršam uzmanību, ka projekta anotācijas V sadaļas 2. tabulā (turpmāk – Tabula) ietverta informācija par projekta atbilstību Nolīguma par starptautisko dzelzceļa kravu satiksmi (turpmāk – Nolīgums) dienesta instrukcijai. Izsakām bažas, ka minētais dokuments nav starptautisks līgums, kā arī tas nav publicēts latviešu valodā. Ievērojot minēto, lūdzam skaidrot Nolīguma dienesta instrukcijas juridisko dabu, nepieciešamības gadījumā precizējot Tabulā ietverto informāciju. | **Iebildums ņemts vērā.** | Precizēta projekta anotācijas V sadaļas 2.tabula. |
| **Vides aizsardzības un reģionālās attīstības ministrija**  Pēc 19. 02.2020 elektroniskās saskaņošanas saņemtais atzinums ( 26.02.2020, vēstule Nr.1-132/1734) | | | | | |
| 11. | 4. Vispārējā parauga aktu (2.pielikums) sastāda saskaņā ar šiem noteikumiem.  5. Ja vispārējā parauga aktu sastāda pārvadāšanas ceļā un pieliek pavadzīmei, par vispārējā parauga akta sastādīšanu pārvadātājs izdara ierakstu pavadzīmes attiecīgajā ailē. | 1. Elektronisko dokumentu likuma (turpmāk – EDL) pārejas noteikumu 1.punkts, kopsakarā ar EDL 2.panta otro daļu nosaka, ka valsts un pašvaldību iestādēm, citām publiskām personām un to iestādēm, tiesām, tiesu sistēmai piederīgajām personām un iestādēm, kā arī sabiedrisko pakalpojumu sniedzējiem likuma "Par sabiedrisko pakalpojumu regulatoriem" izpratnē ir pienākums pieņemt elektroniskos dokumentus no fiziskajām un juridiskajām personām. Ievērojot minēto, projektā līdztekus dokumentu (komercakta un vispārējā parauga akta) noformēšanai papīra formā nepieciešams paredzēt arī elektronisku dokumentu noformēšanu (izstrādāšanu, noformēšanu un apriti). Lūdzam attiecīgi precizēt projekta tekstu, skaidri paredzot elektronisku dokumentu izmantošanu un iekļaujot piezīmi: \* dokumenta rekvizītus "paraksts" un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. Vēršam uzmanību, ka piezīme par dokumenta elektronisku noformēšanu norāda personai uz šādu iespēju un mudina izmantot elektronisko vidi, kas ir atbalstāms no digitālās transformācijas viedokļa. | **Panākta vienošanās saskaņošanas laikā.** | 4. Vispārējā parauga aktu (2.pielikums) sastāda saskaņā ar šiem noteikumiem. Vispārējā parauga aktu noformē papīra vai elektroniskā dokumenta veidā.  5. Ja vispārējā parauga aktu sastāda pārvadāšanas ceļā un pieliek pavadzīmei, par vispārējā parauga akta sastādīšanu pārvadātājs izdara ierakstu pavadzīmes attiecīgajā ailē.  6. Elektroniskā komercakta un vispārējā parauga akta noformēšanas un aprites nosacījumus saskaņo pārvadātāji, kuri piedalās pārvadājumā. |
| 12. |  | 2) Lai nodrošinātu dokumentu (komercakta un vispārējā parauga akta) nolasīšanu ar automatizētām iekārtām, lūdzam izvērtēt iespēju paredzēt aktu veidlapā vietu QR (Quick Response) kodam (turpmāk - QR kods).QR kods sniedz iespēju ātri ielasīt visu pavadzīmes informāciju elektroniskajās sistēmās, bez nepieciešamības ar roku ievadīt datus. Tas paātrinās pavaddokumentu apstrādi visām iesaistītām pusēm (sūtītājam, pārvadātājam, saņēmējam, kontroles dienestiem) un samazinās kļūdu skaitu. QR kods nav tehnoloģisks jaunums Latvijā, arvien vairāk komersantu (tostarp, dzelzceļa nozares uzņēmums AS “Pasažieru vilciens”) savās aktivitātēs jau ir veiksmīgi izmantojuši QR kodu sniegtās iespējas. | **Iebildums ņemts vērā.** | Projekta 1.pielikuma sadaļa Piezīmes papildināta ar jaunu punktu:  22. Komercakta augšējā brīvajā joslā var būt izvietots QR kods vai BAR kods. |

Atbildīgā amatpersona P.Markēvičs

Patriks Markēvičs

Satiksmes ministrijas

Dzelzceļa departamenta direktors,

tālr. 67028192 , patriks.markevics@sam.gov.lv